# Jung i la imaginació alquímica

Jung i la imaginació alquímica (en anglés Jung and the Alchemical Imagination) és un estudi sobre psicologia analítica i alquímia publicat l'any 2000 pel doctor en psicologia, analista junguià, professor, conferenciant i escriptor estatunidenc Jeffrey Raff.

## Sinopsi

Jung i la imaginació alquímica mostra la naturalesa espiritual de la psicologia junguiana i el deute que té amb la tradició de la religió esotèrica. A diferència d'altres llibres sobre Jung i alquímia que contenen una interpretació psicològica del material alquímic, aquest estudi empra l'alquímia per a comprendre els tres pilars de l'espiritualitat de Jung: el si mateix, la funció transcendent i la imaginació activa. Mitjançant la interpretació d'imatges alquímiques, Raff descriu la naturalesa d'aquests tres conceptes i il·lustra com, plegats, formen un nou model d'espiritualitat occidental actual.
Aquesta obra també és única en la selecció de textos alquímics per a anàlisis que són relativament poc coneguts i que, en la major part, mai no han estat interpretats. A més a més, presenta dos nous conceptes: l'aliat i el regne psicoide.
Amb l'afegit d'aquestes idees i la nova comprensió que aporten, es pot aplicar imatges alquímiques a l'experiència transpsíquica, això és, a un món espiritual que no pot pas reduir-se a conceptes psicològics. En incloure aquesta àrea en l'estudi de l'alquímia i el pensament de Jung, és possible obtenir coneixements sobre la naturalesa de les experiències visionàries i extàtiques que formen part del camí de la individuació: el camí cap a la culminació.

## Referències

* ↑ Jeffrey Raff. Jung and the Alchemical Imagination. Nicolas-Hays, Inc., 2000. ISBN 9780892545674.
* 1 2 «Exhibit: The Professional Library of the C. G. Jung Institute of Colorado». budington [Consulta: 31 desembre 2021].
* ↑ Domínguez, Santos «Jung y la imaginación alquímica». blog. En un bosque extranjero [espanyol], 12 de març de 2022 [Consulta: 12 març 2022].
* ↑ Rubio, Frank G. «¡Mirad, todo lo renuevo!». zenda. Zenda [espanyol], 12 de desembre de 2022 [Consulta: 12 desembre 2022].
* ↑ Ferrero, Jesús «‘Jung y la imaginación alquímica’, máquinas de imaginar». El País. Babelia, El País [espanyol], 18 de juny de 2022 [Consulta: 18 juny 2022].
* ↑ Hernández de la Fuente, David «Jung, desde su vertiente más espiritual y alquímica». La Razón. La Razón [espanyol], 26 de març de 2022 [Consulta: 29 març 2022].
* ↑ «"Jung y la imaginación alquímica", de Jeffrey Raff». Quimera Revista, Junio de 2022 [Consulta: 23 juny 2022].
* ↑ «“Jung e l’immaginario alchemico” di Jeffrey Raff: lo psicoide, l’immaginazione attiva ed il matrimonio sacro» (en toscà). Oubliette. Oubliette Magazine, 14 d'abril de 2021 [Consulta: 1r gener 2022].
* ↑ Ruiz, Luis Manuel «La alquimia interior». Diario de Sevilla. Diario de Sevilla [espanyol], 12 de juny de 2022 [Consulta: 23 juny 2022].
* ↑ «Raff, Jeffrey 1946». Identities. WorldCat Identities [Consulta: 31 desembre 2021].
* ↑ Domínguez, Santos «Jeffrey Raff. Jung y la imaginación alquímica». Blogs. Encuentros de lecturas, 30 de març de 2022 [Consulta: 30 març 2022].
* ↑ «Jung y la imaginación alquímica». Laberinto. Laberinto, Milenio, 18 de març de 2022 [Consulta: 22 abril 2022].